CELEX: 32022R0546
Language: lt
Date: 2022-03-31 00:00:00
Title: Komisijos reglamentas (ES) 2022/546 2022 m. kovo 31 d. kuriuo laikinai uždraudžiama su Europos Sąjungos valstybių narių vėliavomis plaukiojantiems laivams žvejoti paprastuosius jūrinius ešerius NAFO 3M rajone

2022 4 6   
               
               
                  LT
               
               
                  Europos Sąjungos oficialusis leidinys
               
               
                  L 107/24
               
            
         KOMISIJOS REGLAMENTAS (ES) 2022/546
         2022 m. kovo 31 d.
         kuriuo laikinai uždraudžiama su Europos Sąjungos valstybių narių vėliavomis plaukiojantiems laivams žvejoti paprastuosius jūrinius ešerius NAFO 3M rajone
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Sąjungos kontrolės sistemą, kuria užtikrinamas bendrosios žuvininkystės politikos taisyklių laikymasis (1), ypač į jo 36 straipsnio 2 dalį,
         kadangi:
         
                     (1)
                  
                  
                     Tarybos reglamentu (ES) 2022/109 (2) nustatomos kvotos 2022 metams;
                  
               
                     (2)
                  
                  
                     remiantis Komisijai pateikta informacija, laivai, kurie plaukioja su Europos Sąjungos valstybės narės vėliava arba yra registruoti Europos Sąjungos valstybėje narėje, žvejodami paprastųjų jūrinių ešerių išteklius NAFO 3M rajone, išnaudojo vidurinio laikotarpio kvotą, skirtą laikotarpiui iki 2022 m. liepos 1 d.;
                  
               
                     (3)
                  
                  
                     todėl būtina uždrausti specializuotą tų išteklių žuvų žvejybą iki 2022 m. birželio 30 d.,
                  
               PRIĖMĖ ŠĮ REGLAMENTĄ:
         
            1 straipsnis
            Kvotos išnaudojimas
            Laikotarpiui nuo 2022 m. sausio 1 d. iki birželio 30 d. imtinai Europos Sąjungos valstybėms narėms skirta paprastųjų jūrinių ešerių žvejybos NAFO 3M rajone kvota laikoma išnaudota nuo šio reglamento priede nustatytos dienos.
         
         
            2 straipsnis
            Draudimas
            Nuo šio reglamento priede nustatytos dienos laivams, kurie plaukioja su Europos Sąjungos valstybių narių vėliavomis arba yra tose valstybėse narėse registruoti, uždraudžiama vykdyti specializuotą 1 straipsnyje nurodytų išteklių žuvų žvejybą iki 2022 m. birželio 30 d. imtinai.
         
         
            3 straipsnis
            Įsigaliojimas
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. kovo 31 d.
            
               
                  Komisijos vardu
               
               
                  Pirmininkės pavedimu
               
               Virginijus SINKEVIČIUS
               
                  Komisijos narys
               
            
         
         
            (1)  OL L 343, 2009 12 22, p. 1.
         
            (2)  2022 m. sausio 27 d. Tarybos reglamentas (ES) 2022/109, kuriuo 2022 metams nustatomos tam tikrų žuvų išteklių ir žuvų išteklių grupių žvejybos galimybės, taikomos Sąjungos vandenyse žvejojantiems laivams ir kai kuriuose Sąjungai nepriklausančiuose vandenyse žvejojantiems Sąjungos žvejybos laivams (OL L 21, 2022 1 31, p. 1).
      
      
         
            PRIEDAS
            
                        Nr.
                     
                     
                        01/TQ109
                     
                  
                        Valstybė narė
                     
                     
                        Europos Sąjunga (visos valstybės narės)
                     
                  
                        Ištekliai
                     
                     
                        RED/N3M.
                     
                  
                        Rūšis
                     
                     
                        Paprastieji jūriniai ešeriai (Sebastes spp.)
                     
                  
                        Zona
                     
                     
                        NAFO 3M kvadratas
                     
                  
                        Draudimo laikotarpis
                     
                     
                        2022 m. kovo 25 d. 24.00 UTC – 2022 m. birželio 30 d.